[{"text_idx": "#000005", "text": "Mae fy nhad a fy mrawd yn ffermio yma ar y funud ac mi oedd fy nhaid yn ffermio yma cyn hynny."}, {"text_idx": "#000010", "text": "Yn arferol, un waith y flwyddyn sydd raid i ffermwyr brofi eu gwartheg am TB ond os oes achos o\u2019r haint ar eich fferm neu ar fferm cymydog, yna mae\u2019r profi\u2019n amlach a\u2019r trafferth yn fwy. Mae profi am yr haint yn straen amlwg i\u2019r anifail ac yn sicr mae o\u2019n straen meddwl ar y teulu i gyd yn poeni am y canlyniadau."}, {"text_idx": "#000011", "text": "Oeddech chi\u2019n gwybod fod dros filiwn yn fwy o gw\u0302n anwes yn y Deyrnas Unedig eleni nac oedd yna llynedd? Er bod cw\u0302n yn hwyl ac yn gwmni da fel mae\u2019r dywediad yn awgrymu, mae hefyd trafferthion a pheryglon yn dod yn eu sgil."}, {"text_idx": "#000012", "text": "Yn y degawd ddiwethaf, mae dad wedi cael tri achos o gw\u0302n yn ymosod, brifo neu hyd yn oed lladd defaid yn ein caeau. Ddigwyddodd hyn ERIOED pan oedd taid yma yn ffermio. Prawf bod y niferoedd cw\u0302n a niferoedd pobl yn cerdded cw\u0302n ar gynnydd yn ddiweddar."}, {"text_idx": "#000015", "text": "Mae\u2019r tywydd yn rhan bwysig iawn o ffermio ond un peth dwi\u2019n dechrau ddeall efo dad ydi, dydi o BYTH yn hapus efo\u2019r tywydd! Mi fasa fo\u2019n gallu cwyno bod angen glaw am wythnosau ond pan mae\u2019r glaw yn dod mae o\u2019n cwyno\u2019i bod hi rhy wlyb! Does dim plesio arno!"}, {"text_idx": "#000016", "text": "Er fod dad yn deud ei ddeud am y tywydd yn ddi-ben-draw, dwi YN deall weithiau fod hynny\u2019n gallu cael effaith mawr ar fferm. Roedd hi\u2019n haf bendigedig \u2013 digon o gyfle i gampio yn y caeau hefo ffrindiau, ond doedd dim llawer o gnydau ac felly, does dim digon o fwyd i gynnal yr anifeiliaid drwy\u2019r gaeaf! Mwy o gostau prynu porthiant, mwy o broblemau! Ond dyna ni, dyne ydi ffarmio de!"}]